Iz Policijske uprave Murska Sobota so sporočili, da sta v pretepu bili poškodovani dve osebi.

"Policisti smo bili danes ob 13.06 uri obveščeni, da je na pločniku pred vhodom v trgovino, v križišču Slovenske in Zvezne ulice v Murski Soboti prišlo do kaznivega dejanja. V pretepu je sodelovalo več oseb. Dve osebi sta bili poškodovani in prepeljani v SB Murska Sobota," so zapisali v PUMS

Ob tem dodajajo, da policisti v zvezi s kaznivim dejanjem opravljajo ogled in zbirajo obvestila.

Fotografije obračuna na družbenih omrežjih

Na družbenih omrežjih in med murskosoboškimi mladostniki pa so med tem že zakrožile fotografije s prizorišča. Na eno izmed teh nas je opozoril bralec.